આ અગાઉ અહમદ પટેલે પણ બુલેટ ટ્રેન માટે જે જમીન સંપાદન કરી રહ્યું છે તે અંગે વડાપ્રધાન નરેન્દ્ર મોદીને પણ પત્ર લખ્યો હતો. અહમદ પટેલે જમીન સંપાદન કાનૂન ૨૦૧૩નો સંપૂર્ણ અમલ માટે વડાપ્રધાને ખેડુત હિતમાં પત્ર લખી ધ્યાન દોરતા જણાવ્યું હતું કે, એનએચઆરસી એ જિલ્લાના અધિકારીઓ સાથે દક્ષિણ ગુજરાતના વિવિધ જિલ્લાઓમાંથી અનેક ખેડુતો પાસેથી ખેતીની જમીન સંપાદિત કરવાની પ્રક્રિયા શરૂ કરી દીધી છે અને ખેડુતોના પ્રતિનિધિઓની એવી માંગ છે કે આ અંગે જમીન સંપાદનમાં વ્યાજબી વળતર, પારદર્શિતા, પુનઃ સ્થાપના અને પુનઃવસવાટ ધારા, ૨૦૧૩ના નિયમો અને જોગવાઈઓનું પાલન કરવામાં આવી રહ્યું નથી.